Unibuss-tiltalt: Gjemte opptaker i barnevogn
Ellingsen var den første av de hovedtiltalte i Unibuss-saken som fortalte hva han hadde vært med på, etter at aktoratet har brukt to dager på sitt innledningsforedrag. Etter at Ellingsen erkjente å ha mottatt bestikkelser, begynte aktor og statsadvokat Guro Hansson Bull å spørre om hvordan pengene ble fordelt mellom Ellingsen og Mans salgssjef i Norge, Dag Hagerup, som også er tiltalt i saken. Ifølge tiltalen og egen innrømmelse har Ellingsen mottatt store beløp i euro fra Man i Tyskland. Hagerup er tiltalt for å ha organisert utbetalingene og for å ha mottatt deler av pengene som Ellingsen fikk. Ellingsen hevder de delte pengene 50/50, mens Hagerup mener han fikk mindre.- Jeg fikk tilbud av Dag om å ta ut provisjon. Han sa at vi kunne ta ut provisjon fra Man, sa Ellingsen som først i kraft av sin jobb som innkjøpsansvarlig i NorgesBuss og senere i Unibuss, fikk slike provisjoner fra den tyske bussprodusenten Man. - Hvem bestemte hvem som skulle ha hva, spurte aktor Bull. - Dag sa at vi skulle fordele det 50/50.. - Hvem tok initiativet, spurte Bull. - Det husker jeg ikke.Bull ville vite om det var enighet hele tiden om 50/50-fordelingen mellom Hagerup og Ellingsen. - Før 2011, ja, men etter 2011 ble jeg usikker. Vi bodde ikke så langt unna, så jeg traff ham da jeg var ute og gikk tur. Vi avtalte å ta en kopp med kaffe. - Du tok opptak av samtalen? - Ja, telefonen min lå der. Jeg tok samlet tre opptak, en på bordet og en fra lomma og en fra barnevogna. - Barnevogn? - Ja, jeg var ute og trillet barnebarnet og la den oppi der.Ellingsen fortalte at han tok opp samtalene for å bevise at Hagerup ville at Ellingsen skulle ta på seg hele ansvaret for provisjonene de sammen hadde fått: - Vi hadde inngått 50/50-avtale og hadde avtalt at vi skulle stå for hver vår andel hvis vi ble tatt. Det jeg ikke likte var at han ikke stod ved det; at han skulle ta sin del. Han sa at jeg kunne ta straffen, så skulle vi gjøre opp etterpå. - Han skulle betale deg sin andel? - Ja, han skulle betale det han hadde fått. Hagerups advokat, Anne Christine D. Stoltz, sier de avviser påstandene.Nils Aksel Ellingsen (61), Saltnes Tiltalt for at han 31. juli 2002 mottok 162 800 euro i kontanter fra bussprodusenten Man, for å sikre bussleveranser til Norgesbuss. Han var da teknisk sjef/innkjøper av rutebusser i Norgesbuss (2000 til 2005). Tiltalt for at han 11. november 2005 mottok 401 310 euro i kontanter i forbindelse med at Man fikk avtale om å levere busser til Sporveisbussene. Han var da teknisk sjef i Sporveisbussene/Unibus (2005 til 2011). Tiltalt for i perioden 2006 til 2011 å ha mottatt materialer/tjenester til sin privatbolig i Saltnes verdt 1 580 000 kroner fra et byggselskap på Østlandet som leverte tjenester til Sporveisbussene/Oslo Sporveier/Unibuss. Tiltalt for mellom 2009 og 2011 å ha mottatt fordeler for 368 000 kroner fra et bilskadeselskap, i forbindelse med at han fikk kjøpe busser fra Unibuss. Tiltalt for å ha medvirket til de tjenestene Leite er tiltalt for å ha mottatt, samt smøreturer. Totalt 6,79 millioner kroner. Erik Ernst Andersson (70), Oslo Tiltalt for ved fem anledninger å ha mottatt 396 102 euro i kontanter fra Man, for å sikre leveranser av busser til Sporveisbussene/Oslo Sporveier. Handlingene var skjult for arbeidsgiver, står det i tiltalen. Han var da innkjøper av rutebusser til Unibuss-forløperen Sporveisbussene(1997 til 2005). Tiltalt for å ha gitt Nils Ellingsen verdier for 368 000 kroner fra 2009 til 2011 fra hans selskap Økern bilskadesenter. Totalt: 3,7 millioner kroner. Dag Hagerup (67), Saltnes Tiltalt for å ha tilbudt/medvirket til utbetaling av «provisjoner» på til sammen 306 842 euro fra 2002 til 2003 og 653 370 euro mellom 2003 og 2006 til Ellingsen og Andersson. I tiltalen står det at han medvirket til at provisjoner ble innarbeidet i tilbudene. Ifølge tiltalen mottok han 153 421 euro fra Andersson og Ellingsen. Representerte Man Last og Buss AS. Helge Bernhard Leite (61), Oslo Tiltalt for å ha mottatt materialer og bygningstjenester til sin privatbolig i Saturnveien i Oslo og til sin hytte på Ringkollen, for til sammen 1 109 000 kroner fra et byggselskap på Østlandet. Han var da administrerende direktør i Unibuss (2006 til 2011). Han er også tiltalt for flere smøreturer og for å ha disponert leiebil som andre selskap har betalt. Totalt: 1,18 millioner kroner. Mann (51), Oslo Tiltalt for i 2007-2008 å ha mottatt materialer og bygningsmessige tjenester på sin bolig i Oslo for 110 000 kroner fra et byggselskap fra Østlandet. Han var da ansatt i Unibuss som anleggsansvarlig. Tiltalt for å ha medvirket til de tjenestene Leite er tiltalt for å ha mottatt fra byggselskapet, hvor han er tiltalt sammen med Ellingsen for feilfakturering av 575 875 kroner, samt to smøreturer. Mann (59), Østlandet Tiltalt, som leder for et byggselskap, for å ha gitt private tjenester til flere av de tiltalte i Unibuss, som skal ha blitt skjult i regnskapene. Tiltalt for, i 2010, å ha medvirket til å sende inn fiktive og/eller overfakturerte fakturaer på til sammen minst 558 875 kroner, til Unibuss. Write content here - Det har min klient en annen oppfatning av. Han har ikke innrømmet noen slik fordeling og beløp i det opptaket. - Hva med den opplevelsen Ellingsen formidler om at Hagerup forsøkte å få Ellingsen til å ta straffen, mot at Hagerup skulle betale ham det Hagerup hadde fått? - Min klient har en annen oppfatning og tolkning av hva som ble sagt.I retten tirsdag ettermiddag ble Ellingsen utspurt av de øvrige tiltaltes advokater. På spørsmål fra Stoltz svarte Ellingsen at det var tyske Dirk Ohde som organiserte og la til rette for utbetalingene, ikke Hagerup. Men ha sa at det var Hagerup som ga beskjed om at provisjonene kunne hentes. Han ble også spurt ut om arbeidende som ble utført på huset hans, som ifølge tiltalen har kostet over 1,5 millioner kroner, men som en revisjonsrapport har kommet til ligger på 762 000 kroner.Ellingsen erkjente at han aldri betalte fem øre for arbeidene som ble utført på huset hans, da han ble utspurt av aktor og tingrettsdommeren. - Jeg spurte entreprenøren hva det ville komme på, da fikk jeg grov oversikt, ca 300 000 kroner, sa han om en omfattende oppussing i 2008. - Din tanke at det aldri skulle komme noen faktura? - Nei, men at den var lav. Jeg spurte aldri etter noen faktura, men jeg trodde jeg skulle få faktura. - Hvorfor fikk du ikke? - Det vet jeg ikke. - Etterspurte du faktura? - Nei. Det var den tiltalte entreprenøren, som også Ellingsen omtaler som en venn, som organiserte arbeidene på huset hans, via underentreprenører. - Når det er en venn som sørger for å få jobben hos deg gjort, var det ikke nærliggende å etterlyse en regning? - Det ble ikke noe tema. - Lå det underforstått at det skulle løses ved at entreprenør fikk oppdrag for andre; busselskaper? - Nei.- Tenkte du på at det kunne havne som regning til busselskapene? - Nei. - Hvorfor innrømmer du straffeskyld? - Jeg har mottatt en tjeneste jeg skulle betalt. - Når ble du kjent med at busselskapet ble fakturert med regning hjemme hos deg? - Jeg så på et tidspunkt at det har vært ført på prosjekt vaskehall. - Er noe av arbeidet utført hos deg, betalt av deg? - Nei.Ellingsen sa at forskjellen på påståtte beløp som er utført og de han mener er utført, blant annet kan skyldes egeninnsats. - Noe har jeg utført selv og noe er ikke er gjort, blant annet fjerning av en dieseltank. Entreprenørens upside var han ærlig på. - Det ga tilgang til store jobber for Unibuss. - Entreprenøren fikk blant annet utbyggingen av vaskehall for Unibuss. Var det du som ordnet det? - Ikke at han fikk det, men at han leverte tilbud, som sendte jeg Unibuss-sjef Leite. Politiadvokat Stenberg spurte hvorfor entreprenøren ble valgt. - Det var de som kunne levere. Ruter hadde lagt ut et tilbud og det var knapp tid. Stenberg ville vite om Ellingsen spurte andre selskaper. - Nei. Han la til at han ikke kunne seg for seg at noen kunne bygge ut en vaskehall til en så lav pris og viste til en vaskehall i Tønsberg, hvor det ikke var stor forskjell i kvadratmeterprisen. - Hvorfor skulle han ha gjort det gratis? - Det vet jeg ikke. Entreprenørens advokat, Christine Hamborgstrøm, fortalte hva hennes klient hadde sagt i rettslige avhør om hvor regningen for hus-byggingen skulle: - Han har sagt at det var en uttrykkelig avtale med deg om å fakturere Unibuss. Det ville ikke Ellingsen svare på.
Da den tidligere tekniske direktøren i Unibuss, Nils Ellingsen, skulle møtte salgssjef Dag Hagerup i Man Norge, tok han opp samtalen for å avsløre at Hagerup ba Ellingsen ta støyten.